
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 45
din 27 februarie 2014
privind  însuşirea unor documentaţii cadastrale

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3428/14.02.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere documentaţiile cadastrale pentru dezlipirea imobilelor situate în Municipiul Sighişoara, str. Rozelor, nr. 17, 19, bl. 402, 403, respectiv str. Panseluţelor, nr. 15, 17, bl. 601, 602 şi nr. 19, 21,  bl. 603, 604 şi înscrierea loturilor (imobilelor) nou formate în cartea funciară;

Având în vedere documentaţiile cadastrale pentru apartamentarea imobilelor situate în Municipiul Sighişoara, str. Rozelor, nr. 15, bl. 401 şi nr. 21, bl. 404, respectiv str. Panseluţelor, nr. 23, bl. 605 şi nr. 25, bl. 606 şi înscrierea unităţilor individuale (14 apartamente şi adăpost ALA) în cartea funciară;

Văzând şi prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Ţinând cont de prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordinului  nr. 634/2006 al Agenţiei Naţionale de Cadastru şi Publicitate Imobiliară, pentru aprobarea Regulamentului privind conţinutul, modul de întocmire şi recepţie a documentaţiilor cadastrale în vederea înscrierii în cartea funciară, cu modificările şi completările ulterioare;

Având în vedere Raportul de Specialitate comun al Arhitectului Şef şi al Direcţiei Administrarea Patrimoniului, înregistrat cu nr. 3426/14.02.2014, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art.115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

H O T Ă R Ă Ş T E:

Art.1. Se însuşeşte documentaţia cadastrală pentru dezlipirea în 2 (două) loturi noi a imobilului situat în Municipiul Sighişoara, str. Rozelor, nr. 17, 19, bl. 402, 403, înscris în C.F. nr. 54545, sub nr. cad. 54545, 54545-C1, 54545-C2 şi înscrierea loturilor (imobilelor) nou formate în cartea funciară, anexa nr. 1 la prezenta hotărâre.

Art.2. Se însuşeşte documentaţia cadastrală pentru dezlipirea în 2 (două) loturi noi a imobilului situat în Municipiul Sighişoara, str. Panseluţelor nr. 15, 17, bl. 601, 602, înscris în C.F. nr. 54816, sub nr. cad. 54816, 54816-C1, 54816-C2 şi înscrierea loturilor (imobilelor) nou formate în cartea funciară, anexa nr. 2 la prezenta hotărâre.

Art.3.  Se însuşeşte documentaţia cadastrală pentru dezlipirea în 2 (două) loturi noi a imobilului situat în Municipiul Sighişoara, str. Panseluţelor, nr. 19, 21,  bl. 603, 604, înscris în C.F. nr. 54817, sub nr. cad. 54817, 54817-C1, 54817-C2 şi înscrierea loturilor (imobilelor) nou formate în cartea funciară, anexa nr. 3 la prezenta hotărâre.

Art.4. Se însuşeşte documentaţia cadastrală pentru apartamentarea imobilului situat în Municipiul Sighişoara, str. Rozelor, nr. 15, bl. 401, înscris în C.F. nr. 54543, sub nr. cad. 54543, 54543-C1 şi înscrierea unităţilor individuale (14 apartamente şi adăpost ALA) în cartea funciară, anexa nr. 4 la prezenta hotărâre.

Art.5. Se însuşeşte documentaţia cadastrală pentru apartamentarea imobilului situat în Municipiul Sighişoara, str. Rozelor, nr. 21, bl. 404, înscris în C.F. nr. 54544, sub nr. cad. 54544, 54544-C1 şi înscrierea unităţilor individuale (14 apartamente şi adăpost ALA) în cartea funciară, anexa nr. 5 la prezenta hotărâre.

Art.6. Se însuşeşte documentaţia cadastrală pentru apartamentarea imobilului  situat în Municipiul Sighişoara, str. Panseluţelor, nr. 23, bl. 605, înscris în C.F. nr. 54818, sub nr. cad. 54818, 54818-C1 şi înscrierea unităţilor individuale (14 apartamente şi adăpost ALA) în cartea funciară, anexa nr. 6 la prezenta hotărâre.

Art.7. Se însuşeşte documentaţia cadastrală pentru apartamentarea imobilului  situat în Municipiul Sighişoara, str. Panseluţelor, nr. 25, bl. 606, înscris în C.F. nr. 54819, sub nr. cad. 54819, 54819-C1 şi înscrierea unităţilor individuale (14 apartamente şi adăpost ALA) în cartea funciară, anexa nr. 7 la prezenta hotărâre.

Art.8. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art.9. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  8 ex. Direcţia Administrarea Patrimoniului;
  1 ex. Arhitectul Şef.
15 ex. 
A.F./G.V.
